tomron87/hebrew-wikipedia-sentences-corpus huggingface dataset:
בהגיעם ליעדם, נפל הסוס ומת מתשישות; והקיסר הקים את מבנה הקבר במקום שבו הוטמן הסוס.
המרכז הרפואי לבריאות הנפש באר יעקב - נס ציונה - מב"ן שב"ס הוא בית חולים פסיכיאטרי במרכז הארץ, שנוצר מאיחוד של שלושה אתרי אשפוז פסיכיאטרי נפרדים בנס ציונה, באר יעקב וכלא מג"ן-ניצן ברמלה (חטיבה השייכת לשירות בתי הסוהר), וכן מערך שירות קהילתי, הכולל שמונה מרפאות חוץ ברחבי האזור.
המרכז הרפואי מסונף לבית הספר לרפואה של אוניברסיטת תל אביב.
בקמפוס באר יעקב התקיים בימי המנדט בית חולים צבאי בריטי לחולי נפש.
לאחר הקמת המדינה הוקם במקום בית חולים לחולי רוח עם 150 מיטות.
בינואר 1957 נחנך מבנה חדש למחלקה סגורה, מבנה ראשון בבית החולים שנבנה לאחר הקמת המדינה.
בבית החולים היו אז 307 מיטות.
בתחילת 1965 רצח אחד המטופלים טבח בבית החולים ובעקבות זאת הוקמה ועדת בדיקה, שקבעה שחולים מסוכנים צריכים להיות מאושפזים במחלקה סגורה בבית כלא.
קמפוס נס ציונה החל את דרכו כבית חולים שיקומי לחולי נפש בשנת 1954. בית החולים הוקם בבית עבד א-רחמן א-תאג'י, המכונה "ארמון הבק", דרומית לנס ציונה ליד כפר אהרון, ששימש בימי מלחמת העצמאות לשיקום נפגעי הפלמ"ח.
בבית החולים היו 100 מיטות והוא הכשיר את החולים המשוקמים בנגרות, מסגרות, תפירה, כריכה וייצור מזרנים.
בבית החולים הייתה מחלקה לילדים בגילאי 6-12 ובו 25 ילדים.
בשנת 1960 הוחלט למסור לידי בית החולים את שטח המעברה שפונתה לצורך עבודה חקלאית למטופלים.
בשנת 1964 הוחלט להוציא מהמוסד את החולים המבוגרים ולייעד אותו לבית חולים ארצי לילדים חולי נפש, תוכנית שתוקצבה בשנת 1967.
בראשית שנות האלפיים אוחדו בתי החולים בבאר-יעקב ונס-ציונה אל תחת הנהלה אחת והמשיכו לפעול בקמפוסים נפרדים.
בינואר 2018 פורסם על כוונה להקים קמפוס חדש לבית החולים במרכז הרפואי שמיר אליו תועבר כל פעילות בית החולים.
בית החולים כולל קמפוסים בנס ציונה ובבאר יעקב, וכן מב"ן (מרכז בריאות הנפש) בכלא מג"ן-ניצן ברמלה.
בית החולים מפעיל מרפאות חוץ בקמפוסים של באר יעקב ונס ציונה, וכן מרפאות ברחובות (מרפאה לילדים ומרפאה לגיל הרך), רמלה, לוד, יבנה ומודיעין-מכבים-רעות.
המערך הוקם בשנות ה-70 של המאה ה-20 כשהוקמה המרפאה ברחובות.
המרכז הרפואי כולל גם יחידת מחקר המבצעת מחקרים קליניים בטיפולים תרופתיים שונים.
נכון להיום מתקיימים 3 מחקרים קליניים בריפוי בעיסוק ביחידת המחקר.
בכלל מתקני המרכז עובדים כ-1000 איש.
מנהל המרכז משנת 2015 הוא פרופסור חיליק לבקוביץ'.
במרכז הרפואי פועלות יחידות רבות: חדרי מיון, מחלקות אשפוז פתוחות וסגורות, מחלקות לאשפוז יום, מרפאות חוץ בבית החולים ובקהילה, הוסטלים, יחידות קשר עם משפחות.
הקמפוס בבאר יעקב כולל שמונה מחלקות אשפוז פתוחות וסגורות לטיפול במבוגרים.
מחלקות אשפוז סגור לנשים ומחלקות לגברים.
מחלקת "לצידך"- מחלקה פתוחה לאשפוזים ארוכי טווח לנשים שחוו אירועים טראומטיים, עם ובלי סימפטומים של הפרעות אכילה.
מחלקה פסיכוגריאטרית למבוגרים מעל גיל 65 שנה
הוסטל שיקום פנים – מסגרת שיקום תוך מוסדית
יחידה לטיפול באמצעות נזעי חשמל ECT ו-TMS (גרייה מגנטית מוחית)
הוסטל לניצולי שואה שהוקם בשנת 2000 בקמפוס באר יעקב.
בתחילה ההוסטל נוהל על ידי ה"אגודה לבריאות הציבור" ומשנת 2012 המעון צורף ומנוהל על ידי בית החולים באר יעקב.
מית"ל (מרכז ייעוץ תמיכה למשפחות) לתמיכה במשפחות המתמודדות עם הפרעה נפשית של אחד מבניה, בעיקר לאחר סיום אשפוזו וחזרתו לשיקום במסגרת הקהילה.
בקמפוס בנס ציונה ארבע מחלקות אשפוז.
מחלקת "בריאה"- מחלקה פתוחה לנשים - י"א
מחלקה לתחלואה כפולה וטיפול בהתמכרויות
בית ספר דקלים לחינוך מיוחד – משרת צרכים לימודיים וחברתיים של ילדים המאושפזים במחלקות הנוער והילדים בנס-ציונה.
לומדים בו ילדים ונוער בגילאי 6–21 המאושפזים בבית החולים, בכיתות קטנות ובמסגרת של יום לימודים ארוך.
ידיים שלובות- היחידה להתערבות במשבר לילדים ונוער
מרכז בריאות הנפש של שירות בתי הסוהר
החטיבה לפסיכיאטריה משפטית שב"ס - ממוקם בכלא מג"ן-ניצן ברמלה וכוללת מחלקה פתוחה, מחלקה סגורה ומרפאות חוץ (שירות אמבולטורי למרפאות בבתי הסוהר ברחבי הארץ).
החטיבה נועדה לטיפול באסירים ובעצירים.
לפיכך הצוות כולל, בנוסף לצוות רב-מקצועי הקיים בכל בית חולים פסיכיאטרי, גם בעלי תפקידים כגון קרימינולוגים קליניים הפועלים מתוקף "חוק הגנה על ציבור מפני ביצוע עבירות מין, התשס"ו-2006".
עורכים הערכות מסוכנות לאסירים ששפוטים בגין עבירות מין, כחלק מהמלצה לחופשות ולוועדות שחרורים.
מתוקף אותו חוק, מב"ן מוכר גם כמרכז טיפול ייעודי לעברייני מין ובו נערכים קבוצות טיפול ייעודי לעברייני מין, וטיפולים פרטניים, משפחתיים וזוגיים.
בעלי תפקיד נוספים סוהרים, צוות אחים ואחיות ומאבטחים אחראים על שמירה וביטחון במתקן.
חלק מהאסירים מגיעים לאשפוז מרצון מבתי הסוהר ברחבי הארץ, וחלק מאושפזים בהוראת בתי המשפט או הפסיכיאטר המחוזי לצורך הערכה וטיפול פסיכיאטריים.
מרחק בין נקודה לישר הוא מושג בגאומטריה אנליטית.
הוא מוגדר כמרחק בין נקודה נתונה אל הנקודה הקרובה ביותר אליה שנמצאת על הישר הנתון.
נקודה, וישר שאינו מכיל אותה, מגדירים מישור.
אם הנקודה נתונה על ידי הקואורדינטות הקרטזיות שלה: , ואם הישר נתון על ידי המשוואה מהמעלה הראשונה: , כי אז ניתן לחשב את המרחק במישור בין הנקודה לישר באמצעות הנוסחה:
הנוסחה מתקבלת על ידי פתרון מערכת פשוטה של שלוש משוואות המתקבלות כאשר מעבירים ישר המאונך לישר הנתון, ושעובר דרך הנקודה הנתונה.
משוואת הישר המאונך היא , וזאת מפני שהשיפוע של הישר המאונך שווה ל- ("הופכי ונגדי").
מהצבה של הנקודה הנתונה ושל הנקודה המבוקשת במשוואות המתאימות, מתקבלות שלוש משוואות.
מפתרון המערכת מתקבלת הנוסחה למרחק בין הנקודה הנתונה לישר הנתון.
בהסתמכותו על המשפט הקאנוני הוציא להורג כ-100 בני אדם בתקופה של יומיים בלבד.
בין אלו שהוצאו להורג היו רבים מבני האצולה השוודית שתמכו במשפחת סטורה במהלך השנים שקדמו לטבח.
מרחצאות הרקולאנה (ברומנית: Băile Herculane) היא עיר קטנה בחבל באנאט, בדרום מערב רומניה.
היישוב מבוסס על מרחצאות המרפא המקומיים, ששמם נודע כבר בתקופת האימפריה הרומית.
חיילים רומיים נהגו לרחוץ במקום כבר במאה השנייה.
על פי האגדה, הרקולס, פטרון המעיינות החמים במיתולוגיה הרומית והיוונית עצר במקום כדי לנוח ועל שמו קרוי היישוב.
היישוב שוכן בגובה 168 מטרים, מוקף הרים ובמרחק 25 קילומטרים מהגבול עם סרביה.
במקום יש נביעה הידרותרמית ולמים יש הרכבים כימיים מגוונים.
המרחצאות והמים המינרליים משמשים לטיפול בסובלים מבעיות שונות.
נכון ל-2011 חיו במקום כחמשת אלפי תושבים, אלף פחות מהמפקד של 2002. במקום יש תחנת רכבת שמקשרת עם בוקרשט וטימישוארה.
מרחק בין-חלקיקי ממוצע , או הפרדה בין-חלקיקית ממוצעת, הוא המרחק הממוצע בין חלקיקים מיקרוסופיים קרובים ביותר (אטומים או מולקולות) בגוף מקרוסקופי.
משיקולים כלליים ביותר, המרחק הבין-חלקיקי הממוצע קשור לנפח פר חלקיק של החומר , כלומר:
את הצורה הכללית קל להסיק משיקולים של קינום, אך עם זאת, למעט מקרים פשוטים ספורים כמו למשל של גז אידיאלי, חישובים מדויקים לקביעת פקטור הפרופורציונליות בלתי אפשריים אנליטית; זה תלוי בגאומטריה המדויקת של סידור האטומים.
לכן, לעיתים קרובות נעשה שימוש בביטויים מקורבים.
ביטוי מקורב אחד כזה הוא Wigner-Seitz radius:
אשר מתאים לרדיוס של כדור שיש לו נפח זהה לזה של הנפח פר חלקיק .
הגדרה פופולרית אחרת היא: , אשר מתאימה לאורך הצלע של קובייה שלה נפח .
התפלגות המרחק מהשכן הקרוב ביותר
נרצה לחשב פונקציית צפיפות ההסתברות של המרחק לחלקיק השכן הקרוב ביותר.
נניח שישנם N חלקיקים בתוך אזור שלו נפח V.
חלקיק שכן קרוב ביותר במרחק פירושו של דבר שבדיוק אחד מ-N החלקיקים נח במרחק הזה בעוד שאר החלקיקים נמצאים במרחק גדול יותר ממרחק זה, כלומר הם נמצאים מחוץ לכדור עם רדיוס .
ההסתברות למצוא חלקיק בין רדיוסים ו- היא , בעוד ההסתברות למצוא חלקיק מחוץ לכדור הזה היא .
לפיכך הביטוי לצפיפות ההסתברות הוא:
כאשר a הוא פרמטר ששווה ל-.
אם ניקח את הגבול של ונשתמש ב-, נקבל את התוצאה:
השוואה עם מהלך חופשי ממוצע
ההבדל המרכזי בין המהלך החופשי הממוצע למרחק הבין חלקיקי הממוצע הוא שהאחרון תלוי בצפיפות החלקיקים בלבד, בעוד שהמהלך החופשי הממוצע הוא פונקציה של צפיפות החלקיקים ושל גודל החלקיקים (חתך הפעולה האפקטיבי שלהם).
מרחבים סגורים היא קומדיית מצבים אמריקאית מאת מייק גיבונס המשודרת החל מ-27 באוקטובר 2016 ברשת CBS.
בסדרה מככבים ג'ואל מקהייל, כריסטופר מינץ-פלאס, כריס ויליאמס, סוזנה פילדינג, כריסטין קו, שון בראון וסטיבן פריי.
ב-2017 הסדרה בוטלה לאחר עונה אחת.
בישראל, הסדרה שודרה בערוץ Yes Comedy.
ג'ק גורדון (ג'ואל מקהייל) הוא כתב טיולים והרפתקאות מפורסם אשר מפרסם אותם במגזין "גבולות בחוץ".
כאשר מנהל המגזין, רולנד (סטיבן פריי) מזמין את ג'ק גורדון למשרד המגזין הוא מבשר לו שימי חקר וטיולי העולם הסתיימו ומתכונת העיתון תהפוך כעת לדיגיטלית בלבד, ועליו לעזור לו לנהל את העיתון עם הכתבים החדשים והצעירים שלו אשר שקועים כל הזמן באינטרנט וברשתות החברתיות.
מרחק צ'בישב (או מטריקת מקסימום או מטריקת ) הוא מטריקה המוגדרת על מרחב וקטורי בו המרחק בין שני וקטורים הוא ההפרש המקסימלי המתקבל בין הקואורדינטות שלהם בממדים השונים.
הוא קרוי על-שם פפנוטי צ'בישב.
מרחק צ'בישב גם ידוע כמרחק השחמט: הוא שווה למספר הצעדים המינימלי שהמלך עושה בלוח שחמט כדי להגיע למשבצת כלשהי (המלך יכול לנוע אופקית, אנכית ובאלכסון).
במטריקה זו, מעגל ברדיוס , הוא קבוצת הנקודות עם מרחק צ'בישב מנקודת המרכז.
צורת המעגל כאן היא ריבוע שצלעותיו באורך והן מקבילות למערכת הצירים של הקואורדינטות.
בלוח שחמט בו נעשה שימוש במרחק צ'בישב דיסקרטי ולא רציף, מעגל עם רדיוס הוא ריבוע שצלעו (יש למדוד ממרכז המשבצת למרכז המשבצת ולא את המשבצות עצמן).
מספר המשבצות בכל צלע הוא .
למשל עיגול עם רדיוס 1 בלוח שחמט יהיה ריבוע עם משבצות.
מרחק צ'בישב בין שני וקטורים או נקודות ו- עם קואורדינטות ו- בהתאמה הוא:
בשני ממדים, כלומר בגאומטרית המישור, אם לנקודות ו- יש קואורדינטות קרטזיות ו- אז מרחק צ'בישב שלהן הוא:
השוואה בין מטריקות מרחק צ'בישב ומרחק מנהטן
במימד אחד, כל המטריקות שווה היות שהן הערך המוחלט של ההפרש.
בשני ממדים קיימת שקילות בין מרחק צ'בישב למרחק מנהטן:
בשניהם צורת המעגל היא ריבוע.
במרחק צ'בישב הריבוע מקביל לצירי הקואורדינטות ובמרחק מנהטן הוא בזווית (45°) אליהן.
אורך הצלע שונה: במרחק צ'בישב הוא ואילו במרחק מנהטן .
ניתן לראות את השקילות של שניהם במישור על ידי סיבוב והכפלה בקבוע.
אולם לא ניתן להכליל שקילות זו לשלושה ממדים ויותר: ספירה הנוצרת על ידי שימוש במרחק צ'בישב כמטריקה, תיצור קובייה שפאותיה ניצבות לאחד מצירי הקואורדינטות, בעוד שהספירה הנוצרת על ידי שימוש במרחק מנהטן יוצרת אוקטהדרון.
אלה הם פאונים דואלים עם תכונות שונות.
מרחק צ'בישב משמש בלוגיסטיקה של מחסנים היות שהוא מודד היטב את הזמן הנדרש לעגורן גשר להעביר חפצים מנקודה לנקודה.
העגורן יכול לנוע בציר ה-x או בציר ה-y או באלכסון אך בכל המקרים מהירותו זהה.
על רשת (כמו לוח השחמט) הנקודות הנמצאות במרחק צ'בישב 1 מנקודה נתונה מהווים את סביבת מור של אותה נקודה.
בסוציולוגיה, מרחק חברתי מתאר את המרחק בין קבוצות שונות בחברה, כגון מעמד חברתי, גזע / אתניות, מגדר או מיניות.
חברים בקבוצות שונות מתערבבים פחות מחברים באותה קבוצה.
זהו מדד הקרבה או האינטימיות שאדם או קבוצה חשים כלפי אדם או קבוצה אחרת ברשת חברתית או רמת האמון שיש לקבוצה אחת כלפי אחרת והיקף הדמיון הנתפס של אמונות.
פארק הגדיר את המרחק החברתי כ"ניסיון להפחית למשהו כמו מונחים מדידים את הציון ואת דרגות ההבנה והאינטימיות המאפיינים יחסים אישיים וחברתיים באופן כללי".
מרחק חברתי אפקטיבי: מבט נרחב על מרחק חברתי הוא השפעה.
מרחק חברתי קשור למרחק רגשי, כלומר כמה אהדה חברי הקבוצה חשים כלפי קבוצה אחרת.
אמורי בוגרדוס, יוצר "סולם המרחק החברתי בוגרדוס" התבסס בדרך כלל על סולם זה על תפיסה סובייקטיבית-רגשית זו של מרחק חברתי: "[ב]חקר מרחקים חברתיים מרכז תשומת הלב הוא על תחושת התגובות של אנשים כלפי אנשים אחרים וכלפי קבוצות אנשים."
מרחק חברתי נורמטיבי: גישה שנייה רואה את המרחק החברתי כקטגוריה נורמטיבית.
ריחוק חברתי נורמטיבי מתייחס לנורמות המקובלות ולעיתים קרובות מבוטאות באופן מודע לגבי מי צריך להיחשב כ"פנימי" ומי "זר".
נורמות כאלה, במילים אחרות, מפרטות את ההבחנות בין "אנחנו" ל"הם".
לכן, ריחוק חברתי נורמטיבי שונה ממרחק חברתי רגשי, מכיוון שהוא רואה את הריחוק החברתי שנתפס כהיבט מבני לא סובייקטיבי של יחסים חברתיים.
דוגמאות לתפיסה זו ניתן למצוא בחלק מיצירותיהם של סוציולוגים כמו גאורג זימל, אמיל דורקהיים ובמידה מסוימת רוברט פארק.
מרחק חברתי אינטראקטיבי: מתמקד בתדירות ובעוצמת האינטראקציות בין שתי קבוצות, בטענה שככל שחברי שתי קבוצות מתקשרות יותר כך הן קרובות יותר חברתית.
תפיסה זו דומה לגישות בתורת הרשת החברתית, כאשר תדירות האינטראקציה בין שני צדדים משמשת כמדד ל"עוצמת" הקשרים החברתיים ביניהם.
מרחק תרבותי והרגלי: מתמקד בתרבות ובהרגל המוצע על ידי בורדייה (1990).
סוג זה של מרחק מושפע מה"הון" שאנשים מחזיקים בו.
ניתן לראות בתפיסות שונות אלה "ממדים" של מרחק חברתי, שלא בהכרח חופפים.
חברי שתי קבוצות עשויים לקיים אינטראקציה זה עם זה בתדירות די גבוהה, אך אין זה אומר תמיד שהם ירגישו "קרובים" זה לזה או באופן נורמטיבי שהם יראו זה את זה כחברי אותה קבוצה.
במילים אחרות, ייתכן שממדים אינטראקטיביים, נורמטיביים ואפקטיביים של מרחק חברתי אינם קשורים באופן ליניארי.
הול הסביר שהמרחק החברתי גדל בשל התקדמות טכנולוגית כמו טלפון, מכשיר קשר וטלוויזיה, בין היתר.
הניתוח של הול על המרחק החברתי הגיע לפני התפתחות האינטרנט שהרחיב את המרחק החברתי באופן אקספוננציאלי.
הול מתאר את המרחק החברתי באופן שונה, ומתאר את המרחק הפסיכולוגי בו בעל חיים יכול לעמוד כדי להיות רחוק מקבוצתו לפני שהוא מתחיל לחוש חרדה.
ניתן לראות תופעה זו אצל תינוקות ופעוטות אנושיים שרק מתחילים ללכת או לזחול כל כך רחוק מהוריהם או מהאפוטרופוסים שלהם לפני שהם נחרדים וחוזרים במהירות למרחב הבטוח.
המרחק החברתי של התינוקות די קטן.
הברהמינים הם בעלי הגבוה ביותר, והשודרות הן המעמד הנמוך ביותר בחברה ההינדית.
אם ילד ברהמין נוגע אי פעם בילד של שודרה כלשהי, הראשון מקבל אמבטיה כדי להיפטר ממנו מהטומאה כביכול הנגרמת על ידי מגעו.
כתוצאה מניסוח קפדני זה של פעילויותיו, ילד הברהמין מהווה במוחו דעה קדומה על כך ששודרות אינן ניתנות למגע וטמאות.
כמה דרכים ניתן למדוד מרחק חברתי כוללות: תצפית ישירה על אינטראקציה עם אנשים, שאלונים, משימות מהירות של קבלת החלטות, תרגילי תכנון מסלול או משימות ציור חברתיות אחרות.
בשאלונים נשאלים בדרך כלל חברים באילו קבוצות הם יקבלו במערכות יחסים מסוימות.
למשל, לבדוק אם הם מקבלים חבר של כל קבוצה כשכן או לא, כעמית לעבודה כשותף לנישואין.
שאלוני המרחק החברתי עשויים שלא למדוד במדויק מה אנשים היו עושים בפועל אם חבר בקבוצה אחרת מבקש להיות חבר או שכן.
סולם המרחק החברתי הוא רק ניסיון למדוד את תחושת חוסר הרצון להתרועע באופן שווה עם קבוצה.
מה שאדם באמת יעשה במצב תלוי גם בנסיבות המצב.
במשימות קבלת החלטות מהירות, מחקרים הציעו קשר שיטתי בין מרחק חברתי למרחק פיזי.
כשהם מתבקשים לציין את המיקום המרחבי של מילה שהוצגה או לאמת את קיומה של מילה, אנשים מגיבים מהר יותר כאשר "אנו" הוצג במיקום קרוב וכאשר "אחרים" הוצגו במרחב רחוק, מה שמצביע על כך שמרחק חברתי ופיזי קשורים באופן רעיוני.
תרגילי תכנון מסלולים רמזו גם על קשר רעיוני בין מרחק חברתי למרחק פיזי.
כשהם מתבקשים לצייר מסלול על גבי מפה, אנשים נוטים לקרב מסלולים לחברים שהם עוברים בדרך ומתרחקים מזרים.
השפעה זו חזקה גם לאחר שליטה על כמה קל לאנשים העוברים אחד את השני לתקשר.
בשנת 1991 הצהיר ג'וף מולגן כי "מרכזי שתי הערים נמצאים לרוב לצרכים מעשיים קרוב יותר זה לזה מאשר לפריפריה שלהם." התייחסות זו למרחק חברתי נכונה במיוחד לערים גלובליות.
במהלך מגפת הקורונה, נעשה שימוש נרחב במונח כדי לתאר את הצורך לשמור על מרחק חברתי על מנת למנוע את הפצת המגפה, במקרה זה מדובר במרחק חברתי יזום תוך התחשבות באחר ומונח זה נודע בשם ריחוק חברתי.
מרחצאות הפרברים (באיטלקית: Terme Suburbane) הוא כינוי לבית מרחץ בפומפיי, קמפניה, איטליה.
בית המרחץ, כמו מרחצאות אחרים בעיר, היה בבעלותו של הציבור, אם כי ייתכן שהיה שמור לקהל לקוחות פרטי.
בית המרחץ נבנה בתקופת האימפריה הרומית, ככל הנראה תחת הקיסר טיבריוס.
בית המרחץ נהרס באופן חלקי, לאחר רעידת אדמה שהתרחשה באזור ב-62 לספירה.
בית המרחץ שופץ, ונוסף בריכת שחייה מחוממת מצפון לום.
המבנה התגלה לראשונה ב-1958, מאוחר בהרבה משאר חלקי העיר, אם כי חפירה שיטתית באזור בוצעה רק ב-1985–1987.
המבנה בולט בזכות ציורי הקיר הארוטיים ששרדו, הסט היחיד של אמנות כזו שנמצאה בבית מרחץ רומי ציבורי.
הבניין היה מבנה בן שתי קומות: הקומה העליונה, כמו במרחצאות פאלאסטרה וסרנו, חולקה לשלוש דירות להשכרה, עם נוף לעבר הנמל ומפרץ נאפולי דרך חלונות זכוכית גדולים.
ייתכן שהחדרים הללו גם סיפקו מקום למכירת שירותי מין.
בשביל להגיע לקומה העליונה, ניתן היה לעלות מדלת שהייתה ברחוב ויה מרינה, או לעלות בגרם המדרגות שהיה בין 2 הקומות.
במרכז הבניין, הייתה בריכה חיצונית עם מזרקה.
ציורי הקיר הארוטיים במרחצאות הפרברים הם הסט היחיד של אמנות כזו שנמצאת בבית מרחץ רומי ציבורי.
בציורי הקיר הארוטיים, ניתן למצוא סצנות מין מפורשות, כגון מין קבוצתי ומין אוראלי.
מפני שסצנות המין נחשבו, על פי מנהגי רומא העתיקה, כ-"מושפלים", ייתכן שהכוונה מאחורי השעתוק שלהם הייתה לספק מקור הומור למבקרים בבניין.
ציורים אלו נמצאים בחדר ההלבשה וכל סצנה נמצאת מעל קופסה ממוספרת.
יש המאמינים כי קופסאות אלו תפקדו כלוקרים בהם מתרחצים שמו את בגדיהם.
יש המשערים כי הציורים שימשו אולי דרך למתרחצים לזכור את מיקום הלוקר שלהם (במקום מספור).
נוכחותם של ציורים אלו בבית מרחץ ציבורי משותף לגברים ולנשים נותנת תובנה מסוימת על התרבות הרומית, ומצביעה על כך שאנשים לא מצאו את הציורים כפוגעניים, אלא כהומוריסטיים.
שתי תמונות המציגות סצנות גנריות של זכר ונקבה
אישה מבצעת מין אוראלי עם גבר
גבר מבצע קונילינגוס על אישה
זוג נשים שמבצעות יחסי מין עם סטרפ-און
שלישייה אחת של 2 גברים ואישה אחת
רביעייה אחת של 2 גברים ו-2 נשים
גבר עירום עם אשכים ענקיים מעוותים
"מרחוק לרחוק" הוא אלבום האולפן השני של הזמר הישראלי אדם.
את האלבום הוציאה ביולי 1988 חברת התקליטים הד ארצי תחת המספר הקטלוגי BAN 15301. "מרחוק לרחוק" נחשב לאלבום המצליח ביותר של אדם, כשכל ארבעת הסינגלים שלו נכנסו למצעד הפזמונים השבועי של רשת ג'.
"היא רוקדת לבדה" – נכתב על ידי רחל שפירא והולחן על ידי קורין אלאל.
הגיע בשיאו למקום השני במצעד הפזמונים השבועי של רשת ג', ואף דורג במקום ה-13 במצעד הפזמונים השנתי ה'תשמ"ח (1988).
"מצטער" – נכתב ידי רחל שפירא והולחן על ידי יזהר אשדות.
הפך לאחד משיריו המוכרים ביותר של אדם.
רבקה מיכאלי, התקשרה אליו לאחר הצלחת הסינגל וביקשה ממנו להתראיין ל"סיבה למסיבה".
אדם הכחיש טענות אלו ואף ציין כי "מצטער" נכתב על ידי רחל שפירא, אחת מהפזמונאיות הישראליות המוכרות ביותר ופעילה פמיניסטית.
"מצטער" כבש את מצעד הפזמונים השבועי של רשת ג', והוכתר כשיר השנה במצעד הפזמונים השנתי תשמ"ח (1988) של רשת ג'.
"שקיעה אחת" – שיר שלווה בקולות רקע של הזמרת הישראלית-אוסטרית תמנה בראואר.
נכתב ידי אלונה קמחי והולחן על ידי יזהר אשדות.
שהה שבועיים בראש מצעד הפזמונים השבועי של רשת ג', והגיע למקום ה-16 במצעד הפזמונים השנתי לשנת תשמ"ט (1989).
"מכור לאהבה" – נכתב והולחן על ידי קן ברג'ס ונאוה ברוכין, ותורגם על ידי אהוד מנור לעברית.
הגיע בשיאו במצעד הפזמונים השבועי למקום השלישי, ודורג במקום ה-27 במצעד השנתי תשמ"ט (1989) של רשת ג'.
עיבודים והפקה מוזיקלית: יזהר אשדות
תופים, בס, קלידים, גיטרה חשמלית ואקוסטית: יזהר אשדות
גיטרה חשמלית: דומיניק דיין, קובי אייזנמן
טכנאי הקלטה ומיקס: גיל תורן
מרחצאות פלטינוס, (בהונגרית: Palatinus Strandfürdő) המכונה "פאלה" בסלנג של בודפשט, ממוקם באי מרגיט באזור של שמורת טבע.
המרחצאות נפתחו בשנת 1919 בתקופת הרפובליקה הסובייטית ההונגרית, ליד גדת הדנובה שהייתה אז לא מוסדרת.
אלה היו המרחצאות הראשונות בבודפשט שאפשרו רחצה בחוץ.
שנה לאחר מכן נסגר המקום והחלה בניית המרחצאות המלאות.
באוגוסט 1921 נמסרו המרחצאות החדשות עם הבריכה הגדולה ועם בריכות המים החמים והקרים הנוספות.
הספא נוהל לאחר השיפוץ על ידי המועצה לעבודות ציבוריות של מטרופולין.
בסוף שנות ה-30 הורחב הפלטינוס על סמך תוכניותיהם של אישטוואן יאנאקי וקארוי סקה (1900–1976), ובריכת הגלים, שעדיין פועלת כיום, נבנתה אז.
הכניסה הראשית של מרחצאות פלטינוס נבנתה אף היא בשנת 1937 הפופולריות של המרחצאות מתבטאת בעובדה שהיה צורך בשל כך להרחיב אותו ב-1937. באותה תקופה נבנה מבנה חדר ההלבשה המרכזי ובריכת הגלים הפופולרית, שאת קירותיהם עיטר בפסיפס סוריאליסטי הצייר אנדרה באלינט, שהוזמן בשנת 1966 לשיפוץ הבריכה.
לאחר מלחמת העולם השנייה שוחזר ושופץ הכל, ב-1958 נוספו 10 דונם של מיטות שיזוף ודשא, וב-1965 נפתחה מסעדה חדשה.
בסיס הבריכה שהיה בעבר בטון, צופה באריחי מטלאכי בשנות ה-60. בשנים 1974–1975 בוצעה מודרניזציה של חדרי ההלבשה של הנשים, הורחב הסולריום ובאותה תקופה נבנו המקלחות הסגורות.
18 דונם נוספים הוספו ב-1975 ובכך הורחבו המרחצאות שוב, נוצרו מגרשי משחקים, מגרש כדורגל וגזיבו.
מגלשה בת חמישה מסלולים נבנתה בשנות ה-80.
שיקום ושיפוץ נוסף של המרחצאות הסתיים בשנת 2002, והבריכות צוידו במסנני מים וציוד סחרור שהתאימו לתקופה.
בריכת השחייה הענקית חולקה לבריכה של שחייה, בריכת חוף ובריכת חוויה.
באחרון הותקנו גם מקלחות צוואר, מתקן מים מוגזים (ג'קוזי) ומסדרון סחף.
מים תרמליים סידן-מגנזיום-ביקרבונט עם ריכוז מלח נמוך.
לספא משמשים "מי מרפא סנט מגדה" של האי מרגיט.
"מרחוק לרחוק" הוא סינגל שהוקלט על ידי הזמר הישראלי אדם.
את השיר הוציאה במרץ 1989 לאור חברת התקליטים הד ארצי, והוא נכלל כרצועה השישית באלבום האולפן השני של הזמר, מרחוק לרחוק.
השיר נכתב על ידי אלונה קמחי והולחן על ידי יזהר אשדות.
ב-14 במרץ 1989 נכנס למצעד הפזמונים השבועי של רשת ג' במקום ה-23. ב-11 באפריל עלה לשיאו במקום התשיעי.
ב-16 במאי יצא מטבלת הדירוג לאחר שבעה שבועות צעידה רצופה.
מרחצאות הוויז (בהונגרית: Hévíz Spa) הוא אתר הספא מהגדולים בהונגריה.
הוא ממוקם סמוך לעיר הוויז שבמחוז זאלה בדרום-מערב הונגריה, סמוך ל, שנחשב לאגם התרמי השני בגודלו בעולם, והגדול ביותר המתאים לשחייה, כשהחום בו מגיע לכ-38 מעלות צלזיוס בקיץ, וגם בחורף לא יורד חומו מ-20 מעלות.
נמל התעופה הוויז-בלטון נמצא כ-12 קילומטר משם.
במרחצאות יש ריכוז גפרית גבוה, ומרגישים את ריח הגפרית במקום.
סגולות הריפוי במעיינות הוויז, המסייעות בין היתר לחולים עם מחלות ראומטיות שונות, היו ידועים כבר בתקופה הרומית הקדומה.
מטבעות שנמצאו באגם בתחילת שנות ה-80 תומכים בהשערה זו.
תגליות מתקופת נדידת העמים מצביעות על כך שגם האוכלוסייה הגרמנית והסלאבית המהגרת השתמשה באגם.
מקורות כתובים המאזכרים את המקום, ישנם כבר משנת 1328. במאה ה-16 בתקופת ההאימפריה העות'מאנית הם שרפו את ההתיישבות הסמוכה לאגם כי לא העבירו להם מסים.
בשנת 1769 בעקבות מאמר שנכתב על ידי ד"ר פרנץ סלאבי, רופא מחוז זאלה, על סגולות הריפוי במעיינות, פורסם המקום לציבור.
בתקופה זו האגם וסביבתו היו רכוש משפחת פסטטיקס (מאמצע המאה ה-18), והם החלו בפיתוח הספא במקום.
בין השנים 1795–1797 נבנה בית מרחץ תרמי מעץ, על גבי מצוף מעל הזרם.
לאחר מותו של הרוזן פסטטיקס, בשנת-1819 הופסק הפיתוח במקום.
ב-1 במרץ 1858, גיורגי פסטטיקה החלה בבניית אתר רחצה המתאים לתיירים.
הספא שנבנה אז דומה למראהו כיום.
ב-1905, ונסל ריישל, בעל מבשלת בירה מקסטהיי, חכר את המקום בחוזה למשך 35 שנה.
ריישל שיפץ את האתר, ובנה בו בית מלון, ומסעדות ושיפץ את מבני בית המרחץ, השיפוץ הסתיים בשנת 1911. מספר המבקרים גדל באופן משמעותי, ורופאים רבים הגיעו למקום לצורך פרוצדורות טיפול שונות.
ריישל נשאר כבעלי המקום עד 1940, ואלו היו השנים המשגשגות ביותר של ספא הוויז.
בין השנים 1944–1946 שימשו המבנים כבית חולים, תחילה על ידי הגרמנים ולאחר מכן על ידי הצבא הסובייטי, ובשנת 1948 הספא עבר לבעלות מדינת הונגריה.
ה"מרחצאות הרפואיים הממלכתיים - הוויז", הוקמו על ידי משרד הבריאות ב-1 בינואר 1952. מספר התיירים במקום הלך וגדל, וציוד בית החולים "בית החולים לראומטיזם סנט אנדרו", והטיפולים בו עברו מודרניזציה.
ב-3 במרץ 1986 נשרפו המבנים המרכזיים של המרחץ, וב-1 בספטמבר 1989 הושלם שיקום החלקים שנשרפו.
שיפוץ נוסף של הפארק והמבנים הושלם בין השנים 2000 ו-2002. כיום שטח הספא ובית החולים הוא 620 דונם.
במקום הייתה תיירות רוסית רבה, ובעקבות מגפת הקורונה ובהמשך - מלחמת אוקראינה–רוסיה, נתמעטו מאד התיירים במקום, והופסקו פרויקטים של בנייה שונים.
ב-2023, בעיתון דיילי מירור הבריטי, הוגדר המקום כאחד משבעת אתרי הספא הטובים בעולם.
מרחק המעגל הגדול או המרחק הספירי הוא המרחק בין שתי נקודות על ספירה, הנמדד לאורך קשת המעגל הגדול ביניהן.
קשת זו היא הדרך הקצרה ביותר בין שתי הנקודות על פני הספירה.
(לשם השוואה, הנתיב הקצר ביותר שעובר דרך פנים הכדור הוא המיתר בין הנקודות.)
על משטח עקום, המושג קווים ישרים מוחלף במושג כללי יותר של מסילה גיאודזית, מסילה שהיא ישרה מקומית ביחס למשטח.
על הספירה המסילות הגיאודזיות הן מעגלים גדולים, שמרכזם הוא מרכז הכדור.
כל שתי נקודות על הספירה שאינן נקודות אנטיפודיות שוכנות על פני מעגל גדול ייחודי, שהנקודות מפרידות לשתי קשתות; מרחק המעגל הגדול בין הנקודות הוא אורך הקשת הקצרה יותר.
אורך הקשת פרופורציוני לזווית המרכזית בין הנקודות.
אם זווית זו נמדדת ברדיאנים מכפלתה ברדיוס הכדור נותנת את אורך הקשת.
כל שתי נקודות אנטיפודיות שוכנות על אינסוף מעגלים גדולים, שכל אחד מהם מתחלק לשתי קשתות שוות, שאורכן מוכפל ברדיוס הספירה.
יהיו ו קוי האורך והרוחב הגאוגרפי של שתי נקודות 1 ו-2, ויהיו ההפרשים המוחלטים ביניהן; אז , הזווית המרכזית בין הנקודות, ניתנת על ידי משפט הקוסינוסים של הגיאומריה הספירית, כאשר אחד הקטבים משמש כנקודת עזר שלישית על הספירה
בהינתן זווית זו ברדיאנים, ניתן לחשב את אורך הקשת על ספירה ברדיוס r
קשר בין הזווית המרכזית ואורך המיתר
הזווית המרכזית קשורה באורך המיתר של כדור יחידה :
למרחקים קצרים ( ) ניתן לקרב ביטוי זה על ידי שימוש בפיתוח טיילור:
במערכות מחשב עם יצוג נקודה צפה בעל דיוק נמוך, נוסחת החוק הכדורית של הקוסינוס עלולה להיות בעלת שגיאות עיגול משמעותית עבור מרחקים קטנים (שתי הנקודות שהמרחק ביניהן על פני כדור הארץ הוא קילומטר אחד, הקוסינוס של הזווית המרכזית ביניהן קרוב ל-0.99999999).
במערכות מודרניות, שבהן משתני נקודה הצפה מיוצגים בעזרת 64 סיביות, לנוסחת החוק הקוסינוס הספירית, אין שגיאות עיגול משמעותיות למרחקים גדולים מכמה מטרים על פני כדור הארץ.
נוסחת האברסין יותר יציבה נומרית למרחקים קטנים, מכיוון שהיא מתבססת על אורך המיתר:
מבחינה היסטורית, השימוש בנוסחא זו הפך פשוט בזכות הזמינות של טבלאות לפונקציית האברסין : ו .
להלן הנוסחה המקבילה, המבטאת את אורך המיתר במפורש כפונקציה של :
למרות שנוסחה זו מדויקת לרוב המרחקים בכדור, גם היא סובלת משגיאות עיגול במקרה הפרטי של נקודות אנטיפודיות.
נוסחה המדויקת לכל המרחקים היא המקרה הפרטי של נוסחת וינסנטי עבור אליפסואיד בעל צירים ראשיים ומשניים שווים:
במתמטיקה, המרחק האוקלידי בין שתי נקודות במרחב האוקלידי הוא אורך קטע הקו ביניהן.
ניתן לחשב אותו מהקואורדינטות הקרטזיות של הנקודות באמצעות משפט פיתגורס, ולכן הוא נקרא לעיתים מרחק פיתגורס.
שמות אלה מגיעים מהמתמטיקאים היוונים הקדמונים אוקלידס ופיתגורס.
בגאומטריה הדדוקטיבית היוונית, כפי שמודגם בספר "יסודות" של אוקלידס, מרחקים לא יוצגו כמספרים אלא כקטעי קו באותו אורך, אשר נחשבו "שווים".
מושג המרחק מקורו בכלי המחוגה המשמש לציור מעגל, שכל נקודותיו נמצאות במרחק שווה מנקודת מרכז משותפת.
הקשר בין משפט פיתגורס לחישוב מרחק לא נוצר עד המאה ה-18.
המרחק בין שני עצמים שאינם נקודות מוגדר בדרך כלל כמרחק הקטן ביותר בין זוגות נקודות משני העצמים.
ידועות נוסחאות לחישוב מרחקים בין סוגים שונים של עצמים, כגון המרחק מנקודה לקו.
בטופולוגיה, מושג המרחק הוכלל למרחבים מטריים מופשטים, ונחקרו הגדרות שונות למרחק.
באלגוריתמים מסוימים בסטטיסטיקה ובאופטימיזציה, משתמשים בריבוע המרחק האוקלידי במקום במרחק עצמו.
המרחק בין שתי נקודות כלשהן על הישר הממשי הוא הערך המוחלט של ההפרש המספרי של הקואורדינטות שלהן, שנקרא ההפרש המוחלט שלהן.
לכן אם ו הן שתי נקודות על הישר הממשי, אז המרחק ביניהן ניתן על ידי:
נוסחה מורכבת יותר, הנותנת את אותו הערך, אך ניתנת להכללה ביתר קלות לממדים גבוהים יותר, היא:
בנוסחה זו, העלאה בריבוע ולאחר מכן חישוב השורש הריבועי משאירה כל מספר חיובי ללא שינוי, אך מחליפה כל מספר שלילי בערכו המוחלט.
במישור האוקלידי, תהי הנקודה בעלי קואורדינטות קרטזיות ותהי נקודה בעלת קואורדינטות .
אז המרחק בין ו ניתן על ידי:
ניתן לראות זאת על ידי יישום משפט פיתגורס על משולש ישר-זווית עם צלעות אופקיות ואנכיות, כאשר קטע הישר מ אֶל כיתר שלו.
שני הגורמים שמועלים בריבוע הם שטחי הריבועים של שתי הצלעות ולכן סכומם הוא שטח הריבוע של היתר.
מבחינת פעולת החיבור הפיתגורית , הזמין בספריות תוכנה רבות כ- hypot, ניתן לבטא את אותה נוסחה כך:
ניתן גם לחשב את המרחק עבור נקודות הנתונות על ידי קואורדינטות פולריות.
אם הקואורדינטות הקוטביות של הם והקואורדינטות הקוטביות של הם , אז המרחק ביניהם ניתן על ידי משפט הקוסינוסים:
כַּאֲשֵׁר ו מבוטאים כמספרים מרוכבים במישור המרוכב.
ניתן להשתמש באותה נוסחה עבור נקודות חד-ממדיות המבוטאות כמספרים ממשיים, אם כי כאן סימן הערך המוחלט מציין את הנורמה המרוכבת:
בשלושה ממדים, עבור נקודות הנתונות על ידי הקואורדינטות הקרטזיות שלהן, המרחק הוא
באופן כללי, עבור נקודות הנתונות על ידי קואורדינטות קרטזיות במרחב האוקלידי ה-n ממדי
ניתן לבטא את המרחק האוקלידי בצורה קומפקטית יותר במונחים של הנורמה האוקלידית של ווקטור ההפרש:
המרחק האוקלידי הוא דוגמה טיפוסית למטריקה, והוא מקיים את כל התכונות המגדירות שלה:
הוא מקיים את תכונת הסימטריות ו-, .
כלומר (בניגוד למרחק בכביש עם רחובות חד-סטריים) המרחק בין שתי נקודות אינו תלוי באיזו משתי נקודות היא נקודת ההתחלה ואיזו היא היעד.
הוא מקיים את תכונת החיוביות, כלומר המרחק בין כל שתי נקודות נפרדות הוא מספר חיובי, בעוד שהמרחק מכל נקודה לעצמה הוא אפס.
הוא מקיים את אי-שוויון המשולש : עבור כל שלוש נקודות , , ו-, .
באופן אינטואיטיבי, נסיעה מ- ל בְּאֶמצָעוּת לא יכולה להיות קצרה יותר מנסיעה ישירה מ- אֶל
תכונה נוספת המתקיימת באופן ספציפי במרחק האוקלידי היא אי השוויון של תלמי , הנוגעת למרחקים האוקלידיים בין ארבע נקודות.
עבור נקודות במישור, ניתן לנסח את אי השוויון כך: סכום המכפלות של הצלעות הנגדיות של מרובע גדול ממכפלת האלכסונים שלו.
על פי משפט בקמן-קווארלס , כל טרנספורמציה של מרחב אוקלידי השומרת על מרחקי יחידה חייבת להיות איזומטריה, המשמרת את כל המרחקים.
מרחק החיתוך המינימלי בין מסלולים הוא מדד באסטרונומיה המשמש להערכת פוטנציאל להתקרבות ואף לסיכון התנגשות בין עצמים שמימיים.
הוא מוגדר כמרחק הקטן ביותר בין הנקודות הקרובות ביותר במסלולים המשיקים של שני גופים.
במקרים רבים נבחן בעיקר ה-MOID ביחס למסלול כדור הארץ, שכן הוא מצביע על פוטנציאל סיכון של עצם כלשהו להתקרב לכדור הארץ.
נתון זה מופיע לעיתים קרובות במאגרי מידע של שביטים ואסטרואידים, כגון מאגר ה־"Small-Body Database" של JPL.
ערכי MOID מוגדרים גם ביחס לגופים אחרים במערכת השמש, כגון נוגה או צדק.
עצם שמימי מסווג כעצם מסוכן פוטנציאלית ("Potentially Hazardous Object" – בקיצור: PHO), כלומר כזה שעלול להוות סיכון אפשרי לכדור הארץ, אם מרחק החיתוך המינימלי שלו עם מסלול כדור הארץ (Earth MOID) קטן מ־0.05 יחידות אסטרונומיות (AU).
עבור גופים מסיביים יותר מכדור הארץ, גם ערכים גדולים יותר של MOID עשויים להצביע על התקרבות משמעותית.
לדוגמה, MOID קטן מיחידה אסטרונומית אחת ביחס לצדק נחשב ראוי לציון, שכן צדק הוא כוכב הלכת המסיבי ביותר במערכת השמש.
MOID נמוך אינו מעיד בהכרח על התנגשות בלתי נמנעת, שכן כוכבי הלכת משנים לעיתים קרובות את מסלוליהם של גופים קטנים.
בנוסף, נדרש ששני הגופים יגיעו לנקודה זו במסלוליהם בו-זמנית, לפני שהגוף הקטן יוסט למסלול אחר בעל ערך MOID שונה.
שני גופים הלכודים כבידתית בתהודה מסלולית עשויים לעולם לא להתקרב זה לזה.
חישובים נומריים של מסלולים נוטים להיות פחות מדויקים ככל שמנבאים את תנועת הגופים לזמנים רחוקים יותר בעתיד, במיוחד כאשר הגוף הקטן מושפע שוב ושוב מכבידתם של כוכבי לכת אחרים.
יתרונו של ערך ה-MOID הוא שהוא מחושב ישירות מאלמנטי המסלול של הגוף, ללא צורך באינטגרציה נומרית לעתיד.
העצם היחיד שסווג אי פעם בדרגה 4 בסולם טורינו (ומאז הורד בדרגתו), הוא אסטרואיד אטן אפופיס, שמרחק החיתוך המינימלי שלו עם מסלול כדור הארץ (Earth MOID) הוא 0.00026 יחידות אסטרונומיות (כ-39,000 ק"מ).
עם זאת, זהו אינו ערך ה-MOID הקטן ביותר בקטלוגים.
עצמים רבים בעלי MOID קטן יחסית אינם מוגדרים כעצמים מסוכנים פוטנציאלית (PHO), משום שקוטרם קטן מכ-140 מטרים (או בהירות מוחלטת, H > 22).
ערכי MOID ביחס לכדור הארץ שימושיים במיוחד עבור אסטרואידים שקטנים מ-140 מטרים, מכיוון שעצמים אלה עמומים מאוד ולעיתים נצפים לאורך קשת תצפית קצרה בלבד, כך שמסלולם אינו ידוע במדויק.
נכון לספטמבר 2023, אותרו שבעה עצמים שעבורם חושב ערך ה-Earth MOID לפני פגיעתם בכדור הארץ.
שני העצמים הראשונים שאותרו בדרך זו היו האסטרואידים הקטנים 2008 TC3 ו-2014 AA.
האסטרואיד 2014 AA רשום עם ערך MOID של 0.00000045 יחידות אסטרונומיות (כ-67 ק"מ), והוא בעל ערך ה-MOID השני הקטן ביותר שנמדד עבור אסטרואיד אפולו, לאחר 2020 QY2, שערך ה-Earth MOID שלו הוא 0.00000039 יחידות אסטרונומיות (כ-58 ק"מ).
+אסטרואידים ידועים מחגורת האסטרואידים שמרחק החיתוך המינימלי שלהם עם כדור הארץ (Earth MOID) קטן מיחידה אסטרונומית אחת, כוללים: עצם שמימימרחק החיתוך המינימלי (AU) הבה 6 אייריס 7 פלורה 8 ויקטוריה 12 מלפומנה 18 קליו 84 אגתה 228
מרטה ויירה דה סילבה (בפורטוגזית: Marta Vieira da Silva; נולדה ב-19 בפברואר 1986), המוכרת בשמה הפרטי בלבד, מרטה, היא כדורגלנית ברזילאית, המשחקת בקבוצת אורלנדו פרייד מה-NWSL ובנבחרת ברזיל בעמדת החלוצה.
מרטה היא מלכת השערים של נבחרת ברזיל בכל הזמנים, עם 118 שערים ב-183 הופעות.
17 מהשערים הללו הובקעו במהלך גביע העולם ומהווים שיא עולמי, יותר מכל כדורגלן או כדורגלנית אחרים.
מרטה היא האדם הראשון שהבקיע בחמישה גביעי עולם שונים - הישג שהושווה על ידי כריסטין סינקלייר ב-2019 וכריסטיאנו רונאלדו ב-2022, וגם הראשונה שהבקיעה בחמישה משחקים אולימפיים רצופים.
היא זכתה שש פעמים בפרס כדורגלנית השנה של פיפ"א, חמש מהן ברציפות (מ-2006 עד 2010) והאחרונה ב-2018, בעשר אליפויות ליגה (בשוודיה ובארצות הברית), בארבעה טורנירי קופה אמריקה ופעם אחת בגביע אופ"א.
הישגיה האישיים והקבוצתיים של מרטה קיבעו את מעמדה כאחת הכדורגלניות הגדולות בכל הזמנים, ולדעת רבים גם כטובה אי פעם.
מרטה ויירה דה סילבה נולדה בעיירה דיוס ראיחוס שבמדינת-מחוז אלגואס בצפון-מזרח ברזיל, כאחת מארבעת ילדיהם של אלדריו ותרזה.
אביה עזב את המשפחה בזמן שמרטה הייתה תינוקת, ואימה נאלצה לעבוד במספר עבודות במקביל כדי לפרנס אותם.
כשהייתה בת 14, התגלתה מרטה על ידי המאמנת הברזילאית הלנה פאצ'קו, ובניגוד לרצון משפחתה היא עברה לריו דה ז'ניירו כדי לפתוח בקריירת כדורגל.
לאחר עונה אחת במחלקת הנוער של סנטרו ספורטיבו אלגואנו, היא החלה לשחק כמקצוענית בקבוצת הנשים של ואסקו דה גאמה.
לאחר ששיחקה שנתיים בקבוצה, הפסיק המועדון ב-2001 את הפעילות המקצועית של קבוצת הנשים שלו, ומרטה נאלצה לעבור לסנטה קרוז - מועדון קטן מבלו הוריזונטה.
היא שיחקה בקבוצה במשך שתי עונות, ובתחילת 2004 חתמה באומאו השוודית, שבאותם ימים נחשבה לאחת מקבוצות הנשים הטובות באירופה.
מרטה הצטרפה לאומאו לפני עונת 2004, ובמהלכה העפילה איתה לגמר גביע אופ"א, בו ניצחו השוודיות 8–0 את פרנקפורט.
מרטה הבקיעה שלושה שערים בסיכום שני משחקי הגמר - צמד במשחק הראשון ואת השער הפותח בגומלין.
בליגה, למרות שכבשה 106 שערים (32 שערים יותר מהבאה בתור), סיימה אומאו במקום השני, כשהיא בפיגור נקודה אחת בלבד מיורגודן.
מרטה סיימה את העונה כמלכת השערים של הליגה עם 22 כיבושים, ואף הוסיפה שער בהפסד 2-1 בגמר הגביע השוודי לדאבליסטית הנכנסת, יורגודן.
בעונתה השנייה מרטה שוב סיימה כמלכת השערים של הליגה (כבשה 21), והובילה את אומאו לזכייה באליפות שוודיה, לאחר שזו סיימה את העונה עם 21 ניצחונות, תיקו אחד ואפס הפסדים.
בגביע השוודי, היא וקבוצתה הפסידו בפעם השנייה ברציפות בגמר ליורגודן (הפעם בתוצאה 3-1), והודחו על ידה גם ברבע גמר גביע אופ"א.
ב-2006, אומאו שוב זכתה באליפות הליגה השוודית מבלי להפסיד, אך מרטה הייתה הפעם רק סגנית מלכת השערים לאחר שכבשה 20 שערים - מרחק שער אחד מלוטה שלין.
בעונה שלאחר מכן, היא זכתה לראשונה בדאבל עם הקבוצה, לאחר שזו סיימה כאלופת הליגה עם 60 נקודות, וניצחה בגמר הגביע את א.י.ק סולנה.
מרטה כבשה שלושער בגמר, והובילה את אומאו לניצחון 3-4. גם בעונה זו היא סיימה כסגניתה של שלין, לאחר שהאחרונה כבשה 25 שערי ליגה ומרטה כבשה 23. בזירה האירופאית היא הגיעה עם אומאו עד לגמר גביע אופ"א, שם הן הפסידו 1-0 לארסנל.
בעונת 2008 זכתה מרטה באליפות הרביעית ברציפות עם אומאו, וסיימה בפעם השלישית כמלכת השערים של הליגה השוודית.
כמו בעונה שלפני כן, היא הגיעה עם הקבוצה לגמר גביע אופ"א, אך פעם נוספת הפסידה (3–4 לפרנקפורט).
לאחר סיום העונה עלו ספקולציות בנוגע לעתידה של מרטה באומאו, וחודשיים לאחר מכן, ביום בו הוענק לה פרס שחקנית השנה בעולם, הודיעה מרטה כי תעבור לליגת ה-WPS האמריקאית ותשחק בלוס אנג'לס סול בשלוש השנים הבאות.
לבקשתה של מרטה, לוס אנג'לס רכשה גם את יוהנה פריסק מאומאו, מה שהוביל לדיווח לפיו השתיים נמצאות בזוגיות.
שתי השחקניות הכחישו את הידיעה.
לאחר המעבר לארצות הברית, המשיכה מרטה להרשים ביכולותיה, והפכה מיד לכדורגלנית המובילה של הליגה החדשה.
את העונה הסדירה סיימה לוס אנג'לס במקום הראשון, ובעקבות כך זכתה מרטה בפרס השחקנית המצטיינת של העונה על שם מישל אקרס.
בגמר הפלייאוף, לעומת זאת, הופתעה לוס אנג'לס על ידי סקיי בלו (שסיימה רק במקום הרביעי), והפסידה לה 1-0 משער של הת'ר או'ריילי.
במהלך הפגרה בליגה האמריקאית, חתמה מרטה על חוזה השאלה לשלושה חודשים עם סנטוס, כדי שתוכל לשחק עימה בגביע ליברטדורס ובגביע הברזילאי.
היא עזרה לקבוצה לזכות בשני המפעלים, ואף הבקיעה שער בגמר הליברטדורס וצמד בגמר הגביע הברזילאי.
בינואר 2010 הפסיקה לוס אנג'לס סול את פעילותה, והזכויות על מרטה וחברותיה לקבוצה הועמדו לבחירה בדראפט מיוחד שנערך חודש אחר כך.
מרטה נבחרה במקום השלישי על ידי גולד פרייד מהייוורד, קליפורניה.
באותה עונה, היא הופיעה בכל 24 משחקי הקבוצה וכבשה 19 שערים - מה שזיכה אותה בפרס השחקנית המצטיינת ובפרס מלכת השערים, זו השנה השנייה ברציפות.
במהלך העונה היא גם שימשה כקפטנית אחת הקבוצות במשחק האולסטאר, לאחר שקיבלה את מספר הקולות הרב ביותר בהצבעה.
היא הובילה את גולד פרייד למקום הראשון בעונה הסדירה, ואחרי שכבשה שער ובישלה שניים בניצחון בגמר הפלייאוף, היא גם נבחרה ל-MVP של המשחק.
ב-16 בדצמבר 2010, לאחר שהעונה בארצות הברית הסתיימה, עברה מרטה בשנית לסנטוס.
היא שיחקה רק ארבעה משחקים בקבוצה (כולם במסגרת גביע ליברטדורס), ובינואר 2011 כבר חזרה לליגת ה-WPS.
בארצות הברית היא הפכה שוב לשחקנית חופשית לאחר שגולד פרייד התפרקה, והפעם החליטה לחתום בוסטרן ניו יורק פלאש שהצטרפה לליגה באותה עונה.
ביחד עם כריסטין סינקלייר הקנדית, הובילו השתיים את הקבוצה למקום הראשון בתום העונה הסדירה, ובסוף הפלייאוף גם לזכייה באליפות הליגה.
מרטה סיימה כמלכת שערי הליגה בפעם השלישית ברציפות, וסינקלייר סיימה כסגניתה.
ב-30 בינואר 2012, הודיעה ה-WPS על ביטול עונת 2012, בטענה שישנם מספר מאבקים פנים-ארגוניים המונעים את המשך הפעילות.
מספר חודשים לאחר מכן, ב-18 במאי של אותה שנה, הודיעה הנהלת הליגה על ביטול הפעילות באופן סופי.
עם ההתפרקות, הרבה משחקניות הליגה החליטו לחזור לליגות האירופאיות שבהן שיחקו לפני כן, וביניהן גם מרטה.
היא חתמה על חוזה לשנתיים בטירסה השוודית, וכבר בעונה הראשונה זכתה איתה באליפות.
בעונת 2013 כבשה מרטה עם 12 שערי ליגה, ואילו טירסה סיימה הפעם במקום השני בלבד.
שנה לאחר מכן, העפילה מרטה עם הקבוצה לגמר ליגת האלופות מול וולפסבורג, אך למרות שהבקיעה צמד בגמר, הפסידה טירסה 4-3. זמן אחר כך הקבוצה פשטה רגל, פרשה מהליגה השוודית, וכל שחקניותיה הפכו לחופשיות.
מועצת המנהלים של מחוז סטוקהולם פרסמה את משכורות השחקניות, וחשפה שמרטה הייתה המרוויחה הגבוהה ביותר בקבוצה, עם שכר של 168,000 קרונה שוודית בחודש.
לאחר הפירוק, שמה של מרטה נקשר לקבוצות מהליגה הנורווגית ומהליגה הצרפתית, אך בסופו של דבר היא בחרה לעבור לאלופה המכהנת - רוזנגארד.
עם רוזנגארד, זכתה מרטה באליפות הליגה ב-2014 וב-2015, בגביע השוודי ב-2016 ובסופר קאפ השוודי ב-2015 וב-2016. אחרי שקבוצתה הפסידה לברצלונה ברבע גמר ליגת האלופות, מרטה החליטה לעזוב את אירופה ולהצטרף לאורלנדו פרייד בהעברה חופשית מרוזנגארד, שהסכימה לשחררה.
בעונתה הראשונה באורלנדו, סיימה מרטה במקום השני בליגה הן בשערים (13) והן בבישולים (6) ונבחרה ל-MVP על ידי חברותיה לקבוצה.
היא הובילה את אורלנדו למקום השלישי בליגה, מיקום שהבטיח לקבוצתה את הופעת הפלייאוף הראשונה שלה אי פעם.
אורלנדו הודחה בחצי הגמר, לאחר שהפסידה 4-1 לאלופה הנכנסת פורטלנד ת'ורנס.
מבחינת תארים אישיים, זכתה מרטה פעם אחת בתואר שחקנית החודש של הליגה, ארבע פעמים נבחרה לקבוצת החודש ובסיום העונה אף נבחרה לקבוצת השנה.
בעונות הבאות הפכה אורלנדו לקבוצת תחתית, ולא הצליחה להעפיל לפלייאוף באף עונה.
מרטה, שמונתה לקפטנית הקבוצה לפני עונת 2022, קרעה את הרצועה הצולבת הקדמית במהלך משחק גביע ונאלצה לעבור ניתוח שסיים לה את העונה.
היא חזרה בעונה שלאחר מכן, וב-2 באוקטובר 2023 הפכה לשחקנית הראשונה ששיחקה מאה משחקים במדי אורלנדו פרייד.
באותה שנה היא גם ערכה את הופעתה הראשונה בנבחרת ברזיל הבוגרת, ומהר מאוד הפכה לאחת משחקניותיה הבולטות.
באפריל 2003 היא לקחה חלק בטורניר הבוגרות הבינלאומי הראשון שלה, כשזכתה עם הנבחרת באליפות דרום אמריקה (לימים קופה אמריקה), ששימשה כטורניר המוקדמות לגביע העולם, שנערך באותה שנה בארצות הברית.
מרטה הייתה גם חלק מהסגל הברזילאי שזומן לגביע העולם, ולמרות גילה הצעיר - היא פתחה בהרכב הראשון בכל המשחקים וכבשה שלושה שערים עד להדחה של ברזיל ברבע הגמר.
שנה לאחר מכן, היא העפילה עם נבחרתה עד לגמר טורניר הכדורגל של אולימפיאדת אתונה, אך שם הן הפסידו בהארכה 2-1 לארצות הברית והסתפקו במדליית הכסף.
בנובמבר של אותה שנה, היא נבחרה לשחקנית המצטיינת של גביע העולם עד גיל 19, לאחר ששוב סיימה עם ברזיל במקום הרביעי (כמו באליפות שנערכה שנתיים לפני כן).
ב-26 ביולי 2007, מול קהל של 68,000 צופים במרקנה, ניצחו מרטה ונבחרת ברזיל את נבחרת ארצות הברית עד גיל 20 וזכו במשחקים הפאן-אמריקאיים.
היא הושוותה על ידי התקשורת והאוהדים הברזילאיים לפלה, ואף קיבלה את הכינוי "פלה בחצאית".
פלה עצמו הסכים עם ההשוואה והתקשר לברך אותה אחרי הזכייה.
זמן קצר לאחר מכן, טביעות רגליה הוטבעו בבטון במרקנה, מה שהפך אותה לאישה הראשונה שזכתה לכבוד זה.
מספר חודשים אחר כך, לקחה מרטה חלק בגביע העולם שהתקיים בסין.
לאחר מספר הופעות מצוינות של הברזילאיות לאורך כל הטורניר, הן פגשו בגמר את האלופה המכהנת, נבחרת גרמניה והפסידו 2-0. מרטה שבמהלך הגביע כבשה שבעה שערים, סיימה כמלכת השערים של הטורניר וזכתה בפרס כדור הזהב, המוענק לשחקנית המצטיינת של הטורניר.
מאז לא הצליחה ברזיל להעפיל שוב לגמר האליפות, ועד היום זהו הישג השיא שלה בטורנירי הגביע העולמי.
הייתה זו הסגנות השלישית ברציפות של מרטה וחברותיה במסגרת הטורנירים הבינלאומיים הגדולים.
לאחר שנעדרה מאליפות דרום אמריקה ב-2006 (בה הפסידה ברזיל את התואר לארגנטינה), חזרה מרטה לאליפות ב-2010 שנערכה באקוודור.
היא כבשה בכל משחק באליפות למעט הראשון, סיימה את הטורניר עם תשעה שערים (מלכת השערים) והובילה את ברזיל לזכייה חמישית בתולדותיה.
בעקבות הניצחון, העפילו הברזילאיות כנציגות היבשת לגביע העולם ב-2011 ולמשחקים האולימפיים ב-2012.
מרטה רשמה ארבעה שערים ושני בישולים בטורניר, והשתוותה לבירגיט פרינץ כמלכת השערים בגביע העולם לנשים בכל הזמנים, עם 14 כיבושים.
ארבעת שעריה העניקו לה את פרס נעל הכסף, המוענק לסגנית מלכת השערים של הטורניר, והיא אף נבחרה להרכב המצטיינות של האליפות.
הטורניר הגדול הראשון בו מרטה שימשה כקפטנית הנבחרת הייתה אולימפיאדת לונדון בקיץ 2012. ברזיל סיימה את שלב הבתים במקום השני עם מאזן של 6 נקודות, אך ברבע הגמר פגשה את אלופת העולם המכהנת יפן, הפסידה לה 2-0 והודחה.
גם בגביע העולם שנערך שלוש שנים לאחר מכן, הברזילאיות לא הרשימו וכנגד כל הציפיות הפסידו כבר בשמינית הגמר לאוסטרליה.
מרטה, שכבשה שער אחד בטורניר (נגד קוריאה הדרומית בשלב הבתים), חלפה על פני בירגיט פרינץ, שהייתה בשוויון איתה, והפכה לאישה שכבשה הכי הרבה שערים בתולדות הגביע העולמי.
בתור מארחות הטורניר, הגיעו מרטה ונבחרתה עם ציפיות גבוהות לאולימפיאדת ריו דה ז'ניירו ב-2016. את שלב הבתים הקשה הן עברו בהצלחה, לאחר ניצחונות על סין ושוודיה, וברבע הגמר נקמו באוסטרליות על ההדחה מגביע העולם הקודם.
לצערן, בחצי הגמר הן לא הצליחו לנצח את שוודיה בשנית והפסידו 4-3 בדו-קרב פנדלים.
במשחק מול קנדה על מדליית הארד הן הפסידו גם, וסיימו את האולימפיאדה במקום הרביעי המאכזב.
באפריל 2018, לאחר שמונה שנים ללא תואר עם הנבחרת, זכתה מרטה עם ברזיל - בקופה אמריקה שנערכה בצ'ילה.
הברזילאיות סיימו עם מאזן מושלם של שבעה ניצחונות בשבעה משחקים, ומרטה הסתפקה בכיבוש שער אחד בלבד, נגד ונצואלה בשלב הבתים.
בעקבות הזכייה, העפילה ברזיל לגביע העולמי שהתקיים שנה מאוחר יותר בצרפת.
במהלך גביע העולם, כאשר הבקיעה פנדל נגד אוסטרליה, הפכה מרטה לאדם הראשון אי פעם שכובש בחמישה טורנירים של גביע העולם.
במשחק הבא, נגד איטליה, היא הבקיעה פנדל נוסף, עברה את מירוסלב קלוזה והפכה לאדם שכבש הכי הרבה שערים בתולדות המונדיאל, עם 17 כיבושים בסך הכל.
לאחר שברזיל הודחה על ידי המארחת צרפת בשמינית הגמר, העניקה מרטה ריאיון מרגש למצלמות הטלוויזיה, שם התחננה בפני בנות ברזילאיות להמשיך את המורשת שלה ושל שחקניות ותיקות אחרות כמו פורמיגה וכריסטיאן.
היא הפצירה בהן "להעריך יותר את כדורגל הנשים" ו"לבכות בהתחלה על מנת שיוכלו לחייך בסוף".
הריאיון הפך לויראלי במהלך הטורניר, וקטעים ממנו זכו לעשרות אלפי ציוצים מחדש בטוויטר.
בקיץ 2021 השתתפה מרטה באולימפיאדה החמישית בקריירה שלה, לאחר שהייתה חלק מסגל הנבחרת לאולימפיאדת טוקיו.
במהלך שלב הבתים היא כבשה שלושה שערים, צמד מול סין ואחד מול הולנד, והפכה לכדורגלנית הראשונה (והיחידה עד כה) שהבקיעה בחמש אולימפיאדות שונות.
לצערה, ברזיל הודחה בדו-קרב פנדלים כבר ברבע הגמר על ידי האלופה שבדרך - קנדה.
שנתיים לאחר מכן לקחה מרטה חלק בגביע העולם השישי שלה - אחת מחמש כדורגלניות שהגיעו לציון דרך זה.
לפני הטורניר היא הצהירה שזה יהיה גביע העולם האחרון שלה, והושוותה בתקשורת לליונל מסי - שאמר שמונדיאל 2022 יהיה האחרון שלו, ובסיומו זכה בו.
לראשונה בקריירת המונדיאלים שלה היא שימשה כשחקנית ספסל, ופתחה בהרכב רק במשחק האחרון בשלב הבתים נגד ג'מייקה.
היא לא הצליחה להבקיע אף שער במהלך הטורניר, ולמרות הציפיות הודחה עם ברזיל כבר בסיבוב הראשון.
לאורך עשרים שנה, היא שיחקה 23 משחקים בגביע העולם, כבשה 17 שערים ובישלה ארבעה.
ב-26 באפריל 2024, הודיעה מרטה שתפרוש מכדורגל בינלאומי לאחר אולימפיאדת פריז 2024. באולימפיאדה עצמה, היא זכתה עם הנבחרת במדליית הכסף לאחר שהפסידה לארצות הברית 1-0 במשחק הגמר.
הייתה זו האולימפיאדה הראשונה והיחידה בה מרטה לא כבשה שער.
מרטה ידועה בכישרון שלה, בתנועת הרגליים המהירה ובמיומנות יוצאת הדופן בכדור, אשר זכתה להשוואות לרונאלדיניו, רומאריו ופלה.
בנוסף לראיית המשחק וכישוריה הטכניים, מרטה ניחנה גם ביכולת כדרור מהירה במיוחד.
היא מסוגלת לשחק במספר עמדות התקפיות: החלה את הקריירה שלה במרכז המגרש כמספר 10 קלאסי, ומאוחר יותר עברה לשחק בעמדה התקפית יותר הן כחלוצה שנייה והן כחלוצה ראשית, או אפילו באגף, עמדה המאפשרת לה לחתוך לאמצע המגרש ולבעוט לשער ברגל שמאל החזקה יותר.
למרות שהיא מוכרת בעיקר בזכות היצירתיות שלה והיכולת הגבוהה בשיתוף חברותיה לקבוצה, מרטה היא כובשת שערים פורה, אשר ידועה גם במיומנות הבישול שלה.
לאורך השנים, היו לה גם אחוזים גבוהים בבעיטות עונשין ובבעיטות חופשיות.
בנוסף ליכולות הכדורגל שלה, מרטה בלטה גם במנהיגותה במגרש ומחוצה לו.
לאורך השנים הקפידה מרטה לעודד העצמה נשית ושוויון בעולם הכדורגל, תוך מתן דגש על שוויון משכורות.
ב-2020 מאבקה נשא פרי, כאשר קונפדרציית הכדורגל הברזילאית הודיעה כי הארגון החליט להשוות את השכר וההטבות של שחקניות נבחרת הנשים לאלו של שחקני נבחרת הגברים.
בעקבות החלטה זו, הצטרפה ברזיל למדינות אחרות כמו אוסטרליה וניו זילנד שכבר פעלו בנושא השוויון בין שחקני ושחקניות הנבחרות השונות.
בנוסף להשפעתה הרבה על הספורט עצמו, הפתיחות של מרטה לגבי מערכת היחסים ואירוסיה עם חברתה לקבוצה טוני פרסלי השפיעה לטובה על היחס ללהט"בים בברזיל.
כספורטאית בעלת פרופיל גבוה, הנראות וההסברה שלה עזרו לקדם קבלה של להט"בים במדינה שנאבקה היסטורית עם הומופוביה ואפליה.
עניין זה העצים אף יותר את דמותה כמודל לחיקוי - במיוחד בקרב בני נוער, שרואים בה השראה וסמל לאומץ וחוסן.
חייה ויכולת הכדורגל של מרטה תוארו בסרט תיעודי של הטלוויזיה השוודית "Marta – Pelés Kusin" ("מרטה - בת דודה של פלה") משנת 2005. היא גם הופיעה בסדרת טלוויזיה שנקראה "Den Andra Sporten" ("הספורט האחר"), שסקרה את ההיסטוריה והמצב של כדורגל הנשים בשוודיה מאמצע שנות ה-60 ועד יורו 2013.
בינואר 2013, היא נבחרה לאחד מששת השגרירים של מונדיאל 2014 בברזיל, לצד כוכבי העבר של נבחרת הגברים - אמרילדו, בבטו, מריו זגאלו, קרלוס אלברטו ורונאלדו.
באוגוסט 2016, מרטה הייתה אחת משמונה אישים שנשאו את הדגל האולימפי בטקס הפתיחה של המשחקים האולימפיים בריו דה ז'ניירו.
באותה שנה, היא גם נבחרה לרשימת 100 הנשים של ה-BBC.
במאי 2019, היא מונתה על ידי המזכיר הכללי של האומות המאוחדות לשגרירה של רצון טוב בתחום של יעדים לפיתוח בר קיימא, לצד נשים כמו אמה ווטסון, מוניבה מזארי וניקול קידמן.
האספה המחוקקת של מדינת ריו דה ז'ניירו החליטה בשנת 2021 שתאריך הולדתה של מרטה (19 בפברואר) יוכרז כיום חג לציון כדורגל הנשים במדינה, ובו יושם דגש על קידום הענף בברזיל כולה.
מרטה דוברת פורטוגזית, שוודית ואנגלית באופן שוטף.
במרץ 2017 הוענקה למרטה אזרחות שוודית.
היא שמרה על אזרחותה הברזילאית, והמשיכה לשחק בנבחרת ברזיל.
בפברואר 2021 היא קיבלה גרין קארד, מה שהעניק לה מעמד של תושבות קבע וגם הכשיר אותה כשחקנית מקומית בסגל אורלנדו פרייד.
בינואר 2021, לאחר כמה שנים של היכרויות, הודיעה מרטה שהיא מאורסת לחברתה מאורלנדו פרייד, טוני פרסלי.
נבחרת השנה של הפדרציה להיסטוריה וסטטיסטיקה של הכדורגל: 2018
השחקנית המצטיינת של הליגה האמריקאית (2): 2009, 2010
השחקנית המצטיינת של גביע ליברטדורס: 2009
השחקנית המצטיינת בגביע העולם עד גיל 20: 2004
מלכת השערים של גביע העולם: 2007
השחקנית המצטיינת בגביע העולם: 2007
מלכת השערים של קופה אמריקה: 2010
השחקנית המצטיינת בקופה אמריקה: 2025
פרס על הישג יוצא דופן של פיפ"א: 2023
מרטון פולפ (בהונגרית: Fülöp Márton; 3 במאי 1983–12 בנובמבר 2015) היה כדורגלן הונגרי ששיחק בעמדת השוער.
פולפ חתם בטוטנהאם בקיץ 2004 לאחר שהגיע ממ.ט.ק.
בעונת 2004-2005 הוא שיחק בהשאלה בקבוצת צ'סטרפילד 7 משחקים, הוא הוחזר לטוטנהאם להיות מחליפו של ראדק צ'רני בעקבות פציעתו של השוער הראשון פול רובינסון.
בעונת 2005-2006, הוא שיחק 13 משחקים בשביל קובנטרי סיטי, מתוכם שמר על שער נקי 5 משחקים.
הוא לא ערך הופעה בפרמייר ליג במדי טוטנהאם כיוון שמרבית הזמן הושאל לקבוצות אנגליות שונות.
גם לאחר מעברו לסנדרלנד הושאל לשתי קבוצות שונות.
פולפ ערך הופעת בכורה שלו במדי נבחרת הונגריה, כאשר נכנס במחצית המשחק בין הונגריה לצרפת ושמר על נקי במהלך המשחק, למרות שהונגריה הפסידה 2-1. בסה"כ צבר פולפ 23 הופעות במדי נבחרת הונגריה.
לזכותו של פולפ גם 11 הופעות במדי בנבחרת הונגריה עד גיל 21.
בשנת 2013 הודיע פולפ שהוא לוקח הפסקה מכדורגל עקב גידול ממאיר שהוסר מזרועו.
מרטון הווארד "מרט" מילר היה כלכלן אמריקאי יהודי.
זוכה פרס נובל לכלכלה לשנת 1990 ביחד עם הארי מרקוביץ' וויליאם שארפ.
עבד במהלך מלחמת העולם השנייה ככלכלן במחלקת המיסים של משרד האוצר.
דוקטור מטעם אוניברסיטת ג'ונס הופקינס בכלכלה משנת 1952.
בשנת 1958 במכון קרנגי לטכנולוגיה (היום אוניברסיטת קרנגי מלון), שהיה בית הספר המוביל
למנהל עסקים בגישתו המחקרית, החל לעבוד עם פרנקו מודיליאני לשם כתיבת "עלות ההון, מימון חברות ותאוריית ההשקעה" שקרא תיגר על ההנחה הרווחת לפיה תאגיד יוכל להקטין עלויות המימון על ידי מציאת יחס הון-חוב אופטימלי.
לפי מודל מודיליאני ומילר, מצד שני, אין יחס נכון, לכן מנהלי חברות צריכים למזער התחייבויות המס ולמקסם את הרווח הנקי ללא קשר ליחסי הון-חוב.
למשפט מצדו התאורטי יש ערך רב למרות שתנאיו המוקדמים (העדר עלות עסקה ומידע מושלם) אינם מתקיימים במציאות משום שהוא מספק כלים לקביעת מבנה ההון של החברה מתוך הבנת ההשפעה שיש לו על ערכה.
הגה גם את "עקרון אי הרלוונטיות" לפיו ערכה של חברה אינו תלוי באופן שבו היא מממנת את פעילותה, על ידי הון, מכירת מניות או על ידי חוב, הנפקת איגרות חוב.
ואף הראה כי מחירי מניות בפועל אינם מושפעים ממבנה ההון.
האנלוגיה שלו הייתה לפיצה שיכולה להיחתך בדרכים רבות אמנם הכמות תישאר לעולם זהה.
בין תלמידיו נמנים: יוג'ין פאמה מייקל ג'נסן (ג'נסן ומקלינג), ריצ'רד רול ומיירון שולס.
מילר כתב והשתתף בכתיבתם של שמונה ספרים.
בשנת 1976 התמנה לנשיא האיגוד הפיננסי האמריקאי.
היה חבר סגל בבית הספר למנהל עסקים של אוניברסיטת שיקגו בשנים 1961 - 1993.
היה דירקטור ציבורי בבורסת הנגזרות של שיקגו (בורסת האופציות והחוזים העתידיים הוותיקה בעולם) בשנים 1983 - 1985 ובבורסת הסחורות של שיקגו החל משנת 1990 ועת למותו בשיקגו בשנת 2000.
רובע מֶרְטוֹן של העיר לונדון הוא אחד מרובעי העיר לונדון.
הרובע נקרא על שם הרובע הכנסייתי ההיסטורי מרטון, שהיה ממוקם באזור וימבלדון של ימינו.
בשנת 1236 נפגש מלך אנגליה הנרי השלישי עם בארוניו במנזר באזור מורטון והסכים לצו מורטון - אחד מבסיסי המשפט המקובל האנגלי.
בשנה זו שב המלך עם רעייתו אלינור מפרובנס למנזר מרטון ובו הוכתרה כמלכת אנגליה.
בשנת 1437 הוכתר הנרי השישי כמלך אנגליה במנזר מרטון (והיה המלך היחיד מבין מלכי אנגליה שהוכתר שלא במנזר ווסטמינסטר מאז כיבוש אנגליה בשנת 1066).
במנזר מרטון למדו תומאס בקט וניקולס ברייקספיר (לימים האפיפיור אדריאנוס הרביעי), וכן וולטר דה מרטון (לימים הלורד צ'נסלור של אנגליה, בישוף רוצ'סטר ומייסד מכללת מרטון באוניברסיטת אוקספורד בשנת 1264).
מנזר מרטון נהרס בשנת 1538 במסגרת הוראתו של הנרי השמיני לפירוק המנזרים.
עם פירוק המנזר הפך אזור מרטון למרכז מסחר, בשל מיקומו על נהר וונדל שאפשר העברת סחורות במורד הנהר ולעבר התמזה.
לצד הנהר נבנו טחנות קמח, וכן מפעלי ייצור צבע, עיבוד עורות ונפחיות.
בשנות ה-50 של המאה ה-18 הפך אזור מרטון למרכז ייצור קאליקו, ובשנת 1803 נבנתה במקום מערכת הרכבת הציבורית הראשונה - שנמשכה על ידי סוסים.
בשנת 1801 הקים הוריישו נלסון בית כפר ברחוב הראשי של מרטון, והפך את האזור לפופולרי.
בשנת 1881 הקים ויליאם מוריס מפעל לייצור בדים מודפסים, ריהוט וזכוכית במורטון.
הקמת מסילות ברזל לאזור מרטון אפשרו למעמד הגבוה של לונדון לעבור ולהתגורר ברובע, ובשנות ה-70 וה-80 של המאה ה-19 נפתחו ברובע חנויות שמכרו מוצרים לאנשי החברה הגבוהה.
בשנת 1868 נוסד מועדון הקריקט "All England Croquet Club" הפועל עד ימינו.
בראשית המאה ה-20 חשמליות נבנו באזור מיטצ'ם (בשנת 1906) ווימבלדון (בשנת 1907) שברובע, ובשנת 1914 הוקם קו אוטובוס בין הרובע ורחוב ליברפול.
ב-1926 הגיעה הרכבת התחתית של לונדון אל הרובע.
התפתחות התחבורה אפשרה את פיתוח האזור, ומ-1,000 תושבים בשנת 1900 התגוררו בו 12,618 בשנת 1926.
במלחמת העולם השנייה, במהלך הבליץ נפגעו מבנים רבים ברובע, ושיקומו לאחר המלחמה ארך זמן רב, והושלם רק בשנת 1956.
רובע מרטון הוקם בשנת 1965 מכוח חוק השלטון בלונדון 1963 מאיחודם של הרובע המוניציפלי של מיטצ'ם, הרובע המוניציפלי של וימבלדון והרובע העירוני של מרטון ומורדן שהיו חלק ממחוז סאריי.
בראשות הרובע עומדת מועצה בת 60 חברים.
מאז הקמת המועצה, בשנת 1965 ועד שנת 1990 להמפלגה השמרנית היה רוב במועצה (למעט תקופה קצרה בין 1971–1974 בו הייתה למפלגת הלייבור רוב).